கண்டிக்கு நான் வெளிக்கிடேக்குள்ளையே ஆச்சி சொன்னவா: ‘மோனே, சிங்கள நாட்டிலை ஒரு சோலியும் இல்லாமல் படிச்சு முடிச்சிட்டாய். இப்ப திரும்பவும் சிங்கள நாட்டுக்கு வேலைக்குப் போறாய். அங்கினேக்கை ஆரும் சிங்களத்தியைப் பிடிச்சுக் கொண்டு இஞ்ச வந்து போடாதை.’ ஆச்சி அப்பிடிச் சொல்லி முடிச்சதும் பார்த்தன், என்ரை அப்பு பக்கத்து வீட்டு நாய்க்கு பச்சை மட்டையால் அடிச்சுக் கொண்டிருந்தவர். சும்மா அடிச்சாப் பரவாயில்லை. ‘நாயே, உன்னை ஒழுங்காய் இருக்கச் சொன்னால் உனக்கு கொழுப்பு என்ன? அடுத்த முறை சேட்டை விட்டுப் பார் உன்ரை முதுகைக் கருக்கல் மட்டையால் தான் பிளப்பன்’ என்றவர்.